Prosjektmandat

I prosjektledelse er et **prosjektmandat**, **prosjektbeskrivelse** eller **prosjektbestilling** en uttalelse av omfanget, målene og deltakerne i et prosjekt. Navnet som brukes varierer mellom institusjoner. Dokumentet gir en foreløpig avgrensning av roller og ansvar, skisserer prosjektets hovedmål, identifiserer hovedinteressenter og definerer autoriteten til prosjektlederen.

## Hensikt
Prosjektmandatet er vanligvis et kort dokument som forklarer et prosjekt klart og konsist, og viser til mer detaljerte dokumenter for ytterligere informasjon. Et prosjektmandat bør:

* Identifisere omfanget av prosjektet
* Gi en felles forståelse av prosjektmålene
* Fungere som en kontrakt mellom prosjektsponsoren, sentrale interessenter og prosjektteamet, med detaljer om ansvar

Et prosjektmandat dokumenterer vanligvis det meste av følgende:

* Begrunnelse for å gjennomføre prosjektet
* Mål og begrensninger for prosjektet, inkludert hva som er omfattet og ikke omfattet av omfanget
* Identiteten til de viktigste interessentene
* Risikoer og problemer (en risikostyringsplan bør være en del av den overordnede prosjektplanen)
* Fordeler med prosjektet
* Budsjett- og utgiftsmyndighet på høyt nivå

### Etablere myndighet
Prosjektmandatet etablerer myndigheten som er tildelt prosjektlederen, spesielt i en matriseorganisasjon. Det anses som mønsterpraksis i bransjen.

## Bruk
De tre hovedbruksområdene til prosjektmandatet er å:

* Autorisere prosjektet: Ved å bruke et sammenlignbart format kan ulike prosjekter rangeres og autoriseres etter avkastning på investering
* Fungere som det primære salgsdokumentet for prosjektet: Interessenter som skal rangere får 1-2 siders sammendrag av prosjektet som kan distribueres, presenteres og ha tilgjengelig for å forsvare mot andre prosjekter i kamp om ressurser
* Fungerer som et samlingspunkt gjennom hele prosjektet: For eksempel er det en grunnlinje som kan brukes i teammøter og i endringskontrollmøter for å bistå med omfangshåndtering

## Utvikling
Et prosjektmandat opprettes i den initierende prosessgruppen til en fase eller et prosjekt helt i starten. Å utvikle mandatet og identifisere interessentene er de to hovedaktivitetene til den initierende prosessgruppen. Vanligvis leder en prosjektleder utviklingen av mandatet, og bruker sin ekspertise og erfaring til å utvikle mandatet. Prosjektlederen vil jobbe med nøkkelinteressenter (kunder og forretningssponsorer), prosjektbyrået, fageksperter i og utenfor organisasjonen, andre enheter i organisasjonen og kan også samarbeide med industrigrupper eller fagorganer for å utvikle mandatet. Prosjektlederen vil bruke tilretteleggingsteknikker som idédugnad, problemløsning, konfliktløsning, møter, forventningshåndtering, med mer, for å utvikle mandatet.

Ting som kan tas hensyn for å utvikle et prosjektmandat kan være prosjektbegrunnelse, avtaler, antagelser, virksomhetsstandarder, industristandarder, forskrifter og normer, organisasjonsprosesser, eiendeler og maler.

Når mandatet er signert gir det fullmakt til prosjektlederen til å offisielt utføre prosjektet og bruke organisatoriske midler og ressurser for å gjøre prosjektet vellykket.

For et stort flerfaseprosjekt kan mandatet opprettes for hver enkelt fase. For eksempel kan det være et innledende mandat under omfangs- og utforskelsesfasen av et prosjekt, etterfulgt av et planleggingsmandat og et utførelsesmandat under byggefasen av prosjektet.

## Se også
* Prosjektomfang

## Referanser